ТхакIуэ ныбжьыщIэхэр КъБКъУ-м щохьэщIэ
«Свеча» литературэ студием хэт ныбжьыщIэ цIыкIухэр иджыблагъэ КъБКъУ-м ирагъэблагъэ-ри щагъэхьэщIащ.
Урысыбзэмрэ щэнхабзэмкIэ центрым абыхэм гуапэу къащыпежьащ КъБКъУ-м и МША-м и унафэщI Насып Артур, университетым щIэтIысхьэнухэм щадэлажьэ управленэм и Iэтащхьэ КIэрашэ Оксанэ, ТхыдэмкIэ, филологиемрэ хъыбарегъащIэ IэнатIэхэмкIэ институтым и тхьэмадэ Тэмазэ Мус-лъим, Урысыбзэмрэ бзэщIэныгъэхэмкIэ къудамэм и унафэщI Башиевэ Светланэ сымэ, студентхэр.
Центрым щызэхуахьэса хьэпшып гъэщIэгъуэнхэм, пасэрей самовархэм, пхъэм къыхэщIыкIа хьэкъущыкъухэм, урысхэм я лъэпкъ фащэм, нэгъуэщI куэдми нэIуасэ зыхуащIащ тхакIуэ ныбжьыщIэхэм. Чепраковэ Татьянэ языныкъуэ хьэпшыпхэм я тхыдэм, ахэр я музейм къызэрыIэрыхьам я гугъу яхуищIащ къызэхуэсахэм.
ХьэщIэхэм папщIэ къызэрагъэпэща литературэ пшыхьыр иужькIэ къызэIуахащ.
— Дэ хуабжьу ди гуапэщ фыкъызэрытхуеблэгъар. Литературэр фIыуэ зылъагъу, абы дихьэх щIалэгъуалэ дызэриIэм къызэрымыкIуэу дыщогуфIыкI, гугъэ инхэр къытхелъхьэ, — жиIащ КIэрашэ Оксанэ.
Есенин Сергей, Твардовский Александр, КIыщокъуэ Алим, Кулиев Къайсын, Къэшэж Иннэ, Семэн Руслан, Барто Агние сымэ я IэдакъэщIэкI къыхэхахэм къыщеджащ пшыхьым, апхуэдэуи тхакIуэ ныбжьыщIэхэм я усэхэм нэIуасэ хуащIащ абы кърихьэлIахэр. Студент-хэм я театрым О,Генри и «Иужьрей тхьэмпэ» тхыгъэр дэбгъуэн щымыIэу щагъэуват. Къызэхуэса-хэм урысыбзэмкIэ яIэ щIэныгъэр зэпеуэ цIыкIукIэ къахутащ.
ГъэщIэгъуэну ирагъэкIуэкIа пшыхьыр хьэщIэхэми бысымхэми гуимы-хуж зэращыхъуам шэч хэлъкъым.
Солгаловэ Наталье.
